Advance booking for Sardaar Gabbar Singh halted in multiplex theatres
'సర్ధార్' టికెట్ల బుకింగ్ వివాదంపై ఫ్యాన్స్ ఆగ్రహం
కొన్ని మల్టీప్లెక్స్ థియేటర్లలో పవన్ కళ్యాణ్ లేటెస్ట్ మూవీ సర్ధార్ గబ్బర్‌సింగ్ టిక్కెట్ల విక్రయం వివాదం ఇంకా కొనసాగుతూనే వుంది.
| Updated:
Apr 7, 2016, 04:40PM IST
కొన్ని మల్టీప్లెక్స్ థియేటర్లలో పవన్ కళ్యాణ్ లేటెస్ట్ మూవీ సర్ధార్ గబ్బర్‌సింగ్ టిక్కెట్ల విక్రయం వివాదం ఇంకా కొనసాగుతూనే వుంది. ఉగాది కానుకగా ఏప్రిల్ 8న ఈ సినిమా రిలీజ్ అవనుండగా ఇప్పటికీ.. అంటే ఏప్రిల్ 7వ తేదీన సాయంత్రం 4 గంటల వరకు కూడా మల్టీప్లెక్స్ థియేటర్లలో టికెట్ల అమ్మకాలు ఇంకా ప్రారంభం కాలేదు. వివాదం పరిష్కారం కాకపోవడంతో మల్టీప్లెక్స్ థియేటర్లలో టిక్కెట్ల విక్రయాలు జరపడంలేదు. డిస్ట్రిబ్యూటర్లకి, మల్టీప్లెక్స్ థియేటర్ల యజమానులకి మధ్య నెలకొన్ని వివాదమే ఈ పరిస్థితికి కారణమని తెలుస్తోంది. రిలీజ్‌కి ఇంకా 24 గంటల సమయం కూడా లేకపోవడంతో పవర్ స్టార్ పవన్ కళ్యాణ్ ఫ్యాన్స్ థియేటర్ల ఎదుట ఆందోళనకి దిగారు. ఇదిలావుంటే సింగిల్ స్క్రీన్ థియేటర్లలో ఈ టికెట్ల విక్రయంలో ఎలాంటి వివాదం లేకుండా టికెట్లు అమ్ముడుపోతున్నాయి. రిలీజింగ్ కి ఎక్కువ సమయం లేదు కనుక మల్టీప్లెక్స్ థియేటర్లలో కూడా ఏ క్షణమైనా టికెట్ బుకింగ్ ప్రారంభం అయ్యే అవకాశాలున్నాయని సమాచారం.